Ružanistokas

Ružanistokas (, ) – kaimas Lenkijos šiaurės rytuose, Dambravos valsčiuje, Sokulkos apskrityje, Palenkės vaivadijoje. Kaimas yra apie 4 km į pietryčius nuo Dambravos, apie 27 km į šiaurę nuo Sokulkos ir 60 km į šiaurę nuo vaivadijos centro Balstogės. Kaimas yra apie 13 km nuo Baltarusijos. Per kaimą eina vaivadijos kelias Nr..

Istorija
Nuo VIII a. pr. m. e. iki XIX a. šioje teritorijoje gyveno lietuviams artima baltų gentis – jotvingiai. Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. XVI a. 8 dešimtmetyje kaime įkurtas dvaras. XVII a. viduryje gyvenvietė atiteko Švitrigailos ainiui Ščensniui Tiškevičiui (Szczęsn Tyszkiewicz), kuris buvo stalininkas Gardino kariuomenės daliniuose. 1661 m. šių žemių savininkai pastatė medinę bažnyčią. 1663 m. į gyvenvietę atvyko dominikonų vienuoliai ir tais pačiais metais gyvenvietė buvo pervadinta iš Kreivašlaičio (Krzywy Stok) į Rožiašlaitį (Różanystok). Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. 1975-1998 m. priklausė Balstogės vaivadijai.

Paminklai

 Barokinio architektūros stiliaus Mergelės Marijos apsireiškimo bažnyčia, garsėjanti savo stebuklingu Marijos paveikslu, sukurtu 1759-1785 metais. 1964 m. rugsėjo 19 d. bažnyčia įrašyta į Palenkės vaivadijos saugomų istorinių paminklų sąrašą. 1981 m. paveiklsą pašventino kardinolas Franciszek Macharski ir vyskupas Edward Kisiel. 1987 m. rugpjūčio 30 d. bažnyčiai suteiktas Mažosios Bazilikos statusas;
 Buvęs vienuolynas 1759-1794 m. statybos, rekonstruotas XX a.;
 Stačiatikių vienuolynas, dabar žemės ūkio mokykla.

Taip pat skaitykite 
 Ružanistoko Mergelės Marijos sanktuariumas;
 Ružanistoko Dievo Motinos vienuolynas;
 Ružanistoko geležinkelio stotelė.

Šaltiniai

Nuorodos

 Kaimo aprašymas Lenkijos Karalystės ir kitų slavų kraštų geografiniame žodyne (lenk.);
 Aprašymas apie kaimą (lenk.) .

Dambravos valsčius